|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **na NACRT PRIJEDLOGA ODLUKE O IZMJENAMA I DOPUNI ODLUKE O MJERAMA, KRITERIJIMA I POSTUPCIMA ZA POTICANJE RJEŠAVANJA STAMBENOG PITANJA MLADIH OBITELJI NA PODRUČJU GRADA KRAPINE** | |
| **Naziv akta za koji je provedeno savjetovanje s javnošću** | **Nacrt prijedloga Odluke o izmjenama i dopuni Odluke o izmjenama i dopuni Odluke o mjerama, kriterijima i postupcima za poticanje rješavanja stambenog pitanja mladih obitelji na području Grada Krapine** |
| **Naziv tijela nadležnog za izradu nacrta / provedbu savjetovanja** | **Grad Krapina, Upravni odjel za prostorno uređenje, graditeljstvo, zaštitu okoliša i imovinsko pravne odnose, Odsjek za imovinsko-pravne poslove** |
| **Razlozi za donošenje akta i ciljevi koji se njime žele postići uz sažetak ključnih pitanja** | Člankom 21. Statuta Grada Krapine utvrđena je nadležnost Gradskog vijeće Grada Krapine za donošenje odluka i drugih općih akata kojima se uređuju pitanja iz samoupravnog djelokruga Grada Krapine. Odluka o mjerama, kriterijima i postupcima za poticanje rješavanja stambenog pitanja mladih obitelji na području Grada Krapine (Službeni glasnik Grada Krapine br. 1/21, 4/22 i 4/24, dalje u tekstu: Odluka), donesena je s ciljem demografske obnove, smanjenja iseljavanja te povećanja broja stanovnika na području Grada Krapine.  U postupku savjetovanja zainteresirana javnost obaviještena je o nacrtu prijedloga Odluke o izmjenama i dopuni Odluke o izmjenama i dopuni Odluke o mjerama, kriterijima i postupcima za poticanje rješavanja stambenog pitanja mladih obitelji na području Grada Krapine. U odnosu na važeću Odluku nacrtom predmetnog prijedloga predložene se sljedeće izmjene i dopuna:   * u člancima 8., 13., 18., 23., u stavku 3. osnovne Odluke riječi „Upravnog odjela za prostorno uređenje, gradnju, zaštitu okoliša i komunalno gospodarstvo“ zamijeniti riječima „upravni odjel nadležan za imovinsko pravne poslove“ * članak 9. Odluke dopuniti na način da se iza riječi „sredstva“ dodaju riječi „ili najkasnije u razdoblju nakon zatvaranja javnog poziva u prethodnoj godini“ * u članku 26. stavak 2. Odluke mijenjati na način da se ne navode službeni nazivi upravnih odjela Grada Krapine već da se uz upravni odjel navodi područje nadležnosti * u člancima 27. i 42. Odluke riječi „Upravnog odjela za prostorno uređenje, gradnju, zaštitu okoliša i komunalno gospodarstvo“ zamijeniti riječima „upravni odjel nadležan za imovinsko pravne poslove“   Na temelju Odluke o ustrojstvu i djelokrugu upravnih tijela Grada Krapine („Službeni glasnik Grada Krapine“ br. 11/23) došlo je do promjene naziva nadležnog Upravnog odjela za prostorno uređenje, gradnju, zaštitu okoliša i komunalno gospodarstvo u novi naziv Upravni odjel za prostorno uređenje, graditeljstvo, zaštitu okoliša i imovinsko pravne odnose te je donesen Pravilnik o unutarnjem redu Upravnog odjela za prostorno uređenje, graditeljstvo, zaštitu okoliša i imovinsko pravne odnose („Službeni glasnik Grada Krapine“ br. 1/24). S obzirom na to da je u slučaju navođenja službenog naziva upravnog odjela pri svakoj promjeni naziva potrebno pristupiti izmjeni teksta Odluke, predlaže se službene nazive zamijeniti riječima „upravni odjel“ uz navođenje područja nadležnosti. Naziv upravnog odjela potrebno je mijenjati u člancima 8., 13., 18., 23., 26., 27. i 42. osnovne Odluke.  Članak 9. Odluke dopunjuje se u svrhu omogućavanja podnošenja zahtjeva za dodjelu bespovratnih sredstava u okviru Mjere 2. Sufinanciranje kupnje obiteljske kuće / stana mladim obiteljima koje su ugovor o kupoprodaji sklopile u godini raspisivanja javnog poziva za dodjelu bespovratnih sredstava, ali nakon zatvaranja javnog poziva te dosad nisu mogle ostvariti sufinanciranje kupnje prve nekretnine. |
| **Objava dokumenata za savjetovanje** | Internetska stranica Grada Krapine: [www.krapina.hr](http://www.krapina.hr) / Savjetovanja s javnošću  <https://krapina.hr/savjetovanje-s-javnoscu-o-nacrtu-prijedloga-odluke-o-izmjenama-i-dopuni-odluke-o-mjerama-kriterijima-i-postupcima-za-poticanje-rjesavanja-stambenog-pitanja-mladih-obitelji-na-podrucju-grada-krapine/> |
| **Razdoblje provedbe savjetovanja** | Internetsko savjetovanje provedeno je u razdoblju od 01.08. do 01.09.2025. godine. |
| **Pregled osnovnih pokazatelja uključenosti savjetovanja s javnošću** | - |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | U provedenom savjetovanju dostavljen je jedan prijedlog podnositelja Grad Krapina, Magistratska 30, Krapina - Upravni odjel za društvene djelatnosti, poslove gradonačelnika i gradskog vijeća od 25.08.2025. godine.  Tekst podnesenog prijedloga:  U članku 3. nacrta prijedloga Odluke o izmjenama i dopuni Odluke o mjerama, kriterijima i postupcima za poticanje rješavanja stambenog pitanja mladih obitelji na području grada Krapine umjesto izmjene stavka 2. u članku 26. predlaže se brisanje stavka 2. u cijelosti. Sukladno odredbi članka 26. stavka 1. Odluke o mjerama, kriterijima i postupcima za poticanje rješavanja stambenog pitanja mladih obitelji na području grada Krapine, povjerenstvo imenuje gradonačelnik, a u svrhu jednostavnije provedbe postupka predlaže se da sastav povjerenstva nije unaprijed određen.  Prijedlog se prihvaća u cijelosti.  U konačnom prijedlogu Odluke o izmjenama i dopuni Odluke o mjerama, kriterijima i postupcima za poticanje rješavanja stambenog pitanja mladih obitelji na području grada Krapine u skladu s podnesenim prijedlogom članak 3. glasit će:  „U članku 26. stavak 2. briše se.“ |
| **Troškovi provedenog savjetovanja** | Provedba internetskog savjetovanja nije iziskivala dodatne financijske troškove. |
| **Izvješće izradila** | Katarina Gršetić |
| **Mjesto i datum** | Krapina, 2.9.2025. |